Viljandi Metallitööstuse töölised tulevad tsehhi juba hommikul kell viis, et viibida vähem aega päikesest kuumaks köetud ruumis, kirjutab Sakala.
Viljandi Metallitööstuse juht Jaak Sulg ütles, et initsiatiiv tööpäeva varasemaks alustamiseks tuli töölistelt endilt.
?Kes tahab, võib endiselt kaheksast tulla, see on vabatahtlik,? nentis Sulg.
Praeguste palavate ilmadega võib Reinu teel asuvas 80 töötajaga tsehhis temperatuur tõusta 40 kraadini.
Varasem töö algus lisab koormust meistritele ja juhtkonnale, sest neil tuleb kohal viibida hommikul kella viiest õhtul kella kaheksani. Sule kinnitusel makstakse varastele töölistele tavapärasest erineval ajal töötamise eest ka ebamugavustasu.
Metallitööstuse juhi arvates leevendaks olukorda taas suveajale üleminek.
?Viljandis ma ühtegi teist ettevõtet, kes palavuse pärast varem tööd alustaks, ei tea,? sõnas Sulg. ?Meie partnerid Soomes teevad seda küll ning seal on see päris tavaline.?